**GUVERNUL REPUBLICII MOLDOVA**

**H O T Ă R Î R E nr. \_\_\_\_\_**

**din \_\_\_\_\_\_\_\_\_\_\_\_2017**

**privind aprobarea Planului sectorial de acțiuni anticorupție**

**în domeniul achizițiilor publice pentru anii 2018-2020**

În scopul executării Hotărîrii Parlamentului nr.56 din 30 martie 2017 privind aprobarea Strategiei naționale de integritate și anticorupție pentru anii 2017-2020 (Monitorul Oficial al Republicii Moldova, 2017, nr.216-228, art.354) și a Hotărîrii Guvernul nr. 676 din 29 august 2017 ,,Privind aprobarea mecanismului de elaborare și coordonare a planurilor sectoriale și locale de acțiuni anticorupție pentru anii 2018-2020”, Guvernul

**HOTĂRĂŞTE:**

**1.** Se aprobă Planul sectorial de acțiuni anticorupție în domeniul achizițiilor publice pentru anii 2018-2020, conform anexei;

**2**. Autoritățile publice centrale implicate:

a) vor întreprinde măsurile necesare pentru executarea integrală şi în termenele stabilite a acțiunilor din Planului menționat la punctul 1, conform competențelor;

b) vor prezenta, trimestrial, pînă la data de 10 a lunii următoare trimestrului de gestiune informații privind implementarea planului dat;

**3**. Ministerul Finanțelor:

a) va elabora Rapoarte trimestriale de progres, conform structurii din Anexa nr.2 din Hotărîrea Guvernului nr. 676 din 29 august 2017 ,,Privind aprobarea mecanismului de elaborare și coordonare a planurilor sectoriale și locale de acțiuni anticorupție pentru anii 2018-2020” și le va expedia către secretariatul grupurilor de monitorizare din cadrul Centrului Național Anticorupție, pînă la data de 15 a lunii următoare trimestrului de gestiune;

b) va publica pe pagina Ministerului Finanțelor Planul sectorial de acțiuni anticorupție în domeniul achizițiilor publice pentru anii 2018-2020, precum și rapoartele privind implementarea acestuia.

**3.** Controlul asupra executării prezentei hotărîri se pune în sarcina Ministerului Finanțelor și a Centrului Naţional Anticorupţie.

**PRIM-MINISTRU Pavel FILIP**

Contrasemnează:

Ministrul finanțelor Octavian Armașu